Hotellsjef innrømmer å ha tent på Selje hotell
Det opplyser hans forsvarer Per Kjetil Stautland til Bergens Tidende. Politiet pågrep i desember tre personer for brannen på Selje Hotel, som skjedde natt til fredag 25. november. Alle tre var involvert i driften. Bergens Tidende meldte at en av politiets teorier gikk ut på at det dreier seg om forsikringssvindel. Direktøren som nå har erkjent forholdet, sitter i varetekt. Romfløyen på Selje hotell i Selje i Sogn og Fjordane ble fullstendig nedbrent. 37 mennesker som bodde i nærheten av hotellet ble evakuert. Selje kommune har 2800 innbyggere, av disse bor rundt 1000 i tettstedet Selje. I følge TV 2 ble hotellet overtatt av en svensk familie i januar 2014. Årsregnskapet for 2015 viste at selskapet hadde negativ egenkapital på seks millioner kroner.
Mannen i 30-årene som var hotellsjef på Selje hotell da brant ned i november i fjor, har innrømmet at det var han som tente på.